open-index/open-wikipedia-markdown huggingface dataset:
Knocking at Your Back Door – The Best of Deep Purple in the 80’s

**Knocking at Your Back Door** on Deep Purplen kokoelma, joka käsittää kakkoskokoonpanon reunionin jälkeiset vuodet 1984-1988. 

## Kappaleet
#
#
#
#
#
#
#
#
#
#
#

## Muusikot

*Ritchie Blackmore: kitara
*Ian Gillan: laulu, lyömäsoittimet, huuliharppu
*Roger Glover: basso
*Jon Lord: urut, kosketinsoittimet
*Ian Paice: rummut, lyömäsoittimet
Jäähalli Kristalli

**Jäähalli Kristalli** eli **Pietarsaaren jäähalli** on Pietarsaaressa sijaitseva jäähalli. Se on valmistunut vuonna 1988. Jäähallin rakensi ruotsalainen Tilab Ab 12 miljoonalla markalla.  Se toimii Jääkiekon II-divisioonassa pelaavan Centersin kotihallina. Lisäksi hallissa on järjestetty myös joitain Suomen nuorten maaotteluja. Hallin katsojakapasiteetti on 2300. Näistä 800 on istumapaikkoja ja 1500 seisomapaikkoja. Nämä puiset katsomot ovat toisella laidalla ja toisessa päädyssä. Urheilutoiminnan lisäksi hallissa on mahdollista järjestää esimerkiksi konsertteja. Lordi esiintyi jäähallissa 10. helmikuuta 2007. Vuoden 2011 remontissa uusittiin katto, kaukalo, sekä pukuhuoneet.

## Lähteet

## Aiheesta muualla
* Kristalli
* Kristalli Citypocketin sivuilla
Elsa Rantalainen

**Elsa Emilia Rantalainen** () oli suomalainen näyttelijä. Rantalainen näytteli useissa Suomi-filmin klassikkoelokuvissa. Kaiken kaikkiaan hän esiintyi kolmessakymmenessä elokuvassa vuosina 1933–1951. Rantalainen oli naimisissa kuvanveistäjä Wäinö Aaltosen kanssa vuosina 1931–1941. Hän sai Pro Finlandia -mitalin vuonna 1954.

Rantalainen näytteli myös Raittiusyhdistys Koiton teatterissa, joka tunnetaan nykyään nimellä Helsingin kaupunginteatteri.

## Lähteet

## Aiheesta muualla

*
Markku Ihonen

**Markku Ihonen** (s. 1960) on suomalainen kirjallisuustieteilijä. Hän on työskennellyt Tampereen yliopiston tutkimuksen kehittämispäällikkönä vuodesta 2016.

Ihonen valmistui maisteriksi suomen kielen ja kirjallisuuden oppiaineesta Joensuun yliopistossa 1986. Tohtorksi hän väitteli Suomen kirjallisuudesta Tampereen yliopistossa 1992. Ihonen työskenteli tutkija-opettajana Joensuun ja Tampereen yliopistossa 1986–2002. Hän oli Tampereen yliopiston opetuksen kehittämispäällikkö 2002–2015 ja Tampereen yliopiston tutkijakoulun ma. johtaja 2014–2015.

## Teoksia
* 
* 
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla
* Markku Ihosen kotisivu
Latokankaan kivikautinen asuinalue

**Latokankaan kivikautinen asuinalue** sijaitsee Ylikiimingin kaupunginosassa Oulussa Säävälän kylän pohjoispuolella, lähellä Latokankaan soranottopaikkaa. Alue sijaitsee ympäröivästä suomaastosta kohoavalla hiekkaharjulla. Oulun yliopisto on järjestänyt paikalla arkeologisen tutkimuksen 1980-luvulla.

## Katso myös
*Rekikylän kivikautinen asuinpaikka

## Lähteet
Haute-Corse

**Haute-Corse** oli Ranskan entinen departementti  Siihen kuului Korsikan saaren pohjoisosaan. Departementti oli pinta-alaltaan 4&nbsp;666 neliökilometriä, ja vuonna 2005 siellä oli noin 149&nbsp;000 asukasta.  Departementin pääkaupunki oli Bastia.

Departementti muodostettiin vuonna 1975 jakamalla Korsikan departementti kahtia. Sama alue on ennenkin ollut oma departementtinsa: vuosina 1793–1811 sen nimi oli Golo.

Korsikan aluevaalien jälkeen 1. tammikuuta 2018 Haute-Corsen departamentti yhdistyi eteläisen Corse-Sudin kanssa yhdeksi Corsen departamentiksi.

## Katso myös
* Luettelo Haute-Corsen kunnista

## Lähteet
Haut-Rhin

**Haut-Rhin** oli Ranskan departementti numero 68. Se sijaitsi maan itärajalla, Alsacen hallintoalueella, Saksan ja Sveitsin rajalla, Reinjoen varrella. Departementin nimi merkitseekin Ylä-Reiniä. 

Departementin pinta-ala oli 3&nbsp;525 neliökilometriä, ja vuonna 2011 siellä oli 753&nbsp;056 asukasta. Departementti oli jaettu kuuteen arrondissementtiin, 31 kantoniin ja 377 kuntaan. Pääkaupunki oli Colmar.

Haut-Rhin ja Bas-Rhin yhdistyivät 1. tammikuuta 2021 Collectivité européenne d’Alsace -nimiseksi alueeksi.

## Historia
Haut-Rhin on yksi Ranskan vallankumouksen ajoilta periytyvistä 83 departementista. Se muodostettiin vuonna 1790 Alsacen provinssin eteläosasta. Vuonna 1871 departementti liitettiin Saksan keisarikuntaan osana Elsass-Lothringenia nimellä *Bezirk Oberelsaß*. Tällöin siitä myös erotettiin Ranskalle jäänyt Belfortin alue, josta myöhemmin muodostettiin erillinen Territoire de Belfort -niminen departementti. Ensimmäisen maailmansodan päättymisestä lähtien departementti on jälleen kuulunut Ranskalle lukuun ottamatta toisen maailmansodan saksalaismiehitystä.

1. tammikuuta 2015 lakkautettiin kaksi arrondissementtia Haut-Rhinin departementissa; Guebwiller ja Ribeauvillé. Ne liitettiin Thannin ja Colmarin arrondissementteihin, jolloin muodostettiin uudet arrondissementit Thann-Guebwiller ja Colmar-Ribeauvillé. 

## Elinkeinoelämä
Haut-Rhin on yksi Ranskan rikkaimmista departementeista. Peugeot'n tehtaat sijaitsevat Mulhousessa. Alueella on vähemmän työttömyyttä kuin muualla Ranskassa. Monet departementin asukkaat käyvät myös Sveitsin puolella töissä.

Haut-Rhinin matkailun vetonaulana on talviurheilu, erityisesti laskettelu (11 keskusta) ja murtomaahiihto. Departementin matkailukohteita ovat myös Mulhousen eläintarha ja automuseo. Haut-Rhin on myös tunnettua viinialuetta. Departementista on kolme kylää päässyt Ranskan kauneimpien kylien järjestön Les Plus Beaux Villages de France jäseniksi: Eguisheim, Hunawihr ja Riquewihr.

## Lähteet
Kempten

**Kempten** on kaupunki Baijerin osavaltiossa Saksassa. Se on niin kutsuttu piiritön kaupunki (), eli se ei kuulu mihinkään Saksan piirikuntaan. Kaupunki sijaitsee Iller-joen varrella Allgäun alueella lounaisessa Baijerissa. Vuoden 2020 lopussa kaupungin asukasluku oli 68&nbsp;940. Sen pinta-ala on 63,3 neliökilometriä ja asukastiheys 1&nbsp;089 as./km². Kempteniä pidetään yhtenä Saksan vanhimmista kaupungeista.

## Historia

Antiikin kreikkalainen maantieteilijä Strabon mainitsee noin 50 eaa. kelttiläisen asutuksen nimeltä *Kambodunon*. Tätä pidetään vanhimpana kirjallisena lähteenä mistään saksalaisesta kaupungista. Mitään arkeologista todistetta kelttiläisen asutuksen tueksi ei ole kuitenkaan löydetty. 15 eaa. roomalaisen sotapäällikön Nero Claudius Drusuksen ja hänen veljensä Tiberiuksen johtama joukko valtasi ja tuhosi erään kelttiläisen asutuksen. Myöhemmin asutukselle annettiin nimi *Cambodunum*. Asutuksesta rakennettiin klassinen roomalainen kaupunki kylpylöineen, foorumeineen ja temppeleineen. Alun perin puusta rakennettu kaupunki rakennettiin uudelleen kivestä tulipalon tuhottua siitä suuren osan vuonna 69.

Vuonna 233 kaupungin tuhosivat alemannit. Cambodunumin alkuperäinen sijainti tuolloin hylättiin ja siirrettiin strategisesti turvallisempaan paikkaan Burghalde-kukkulalle lähelle Iller-jokea. Vuoden 488 tienoilla viimeiset roomalaisjoukot jättivät alueen ja kaupunki päätyi täysin alemannien käsiin. Vuonna 683 kaupungin tuhosivat frankit. Syynä pidettiin kaupungin antamaa tukea frankkien valtakuntaa vastustavalle kapinalle.

Vuoden 747 tienoilla Sveitsin St. Gallenista saapuneet irlantilaismunkit Magnus ja Theodore asettuivat alueelle evankelisoidakseen sen. Vuonna 752 sinne perustettiin luostari. Kaarle Suuren vaimon Hildegardin tuen avulla luostarista tuli yksi huomattavimmista luostareista frankkien valtakunnassa. Vuonna 941 aloitettiin luostarin ja kaupungin jälleenrakentaminen madjaarien ja Augsburgin piispan aiheuttamien hävitysten jäljiltä. Vuonna 1289 kuningas Rudolf I Habsburgilainen myönsi kaupungille valtakunnankaupungin arvon. Napoleonin sotien aikana kaupunki siirtyi Baijerille.

Toisessa maailmansodassa Kemptenissä toimi Dachaun keskitysleirin alaleiri.

## Ystävyyskaupungit
Kemptenillä on viisi ystävyyskaupunkia:
* Bad Dürkheim (Saksa)
* Quiberon (Ranska)
* Sopron (Unkari)
* Sligo (Irlanti)
* Trento (Italia)

## Lähteet

## Aiheesta muualla

* Kemptenin verkkosivut
Wesel

**Wesel** on kaupunki Nordrhein-Westfalenin osavaltiossa, läntisessä Saksassa. Se sijaitsee Ruhrin alueella ja kuuluu Düsseldorfin hallintopiiriin. Wesel on Weselin piirikunnan hallintokaupunki. Vuoden 2022 lopussa kaupungissa asui 61&nbsp;330 ihmistä. Sen pinta-ala on 122,56 neliökilometriä ja asukastiheys 500 as./km².

Liittoutuneet pommittivat 1400-luvulla Hansaliittoon kuuluneen Weselin toisessa maailmansodassa maan tasalle. Kaupungin rakennuksista tuhoutui 97 prosenttia. Vuonna 1945 kaupungin asukasluku oli romahtanut 1&nbsp;900:een vuoden 1939 25&nbsp;000:sta.

Weselillä on ystävyyskaupunkitoimintaa Yhdysvaltain Hagerstownin, Britannian Felixstowenin, Puolan Kętrzynin ja Saksan Salzwedelin kanssa.

## Lähteet

## Aiheesta muualla

* Weselin kaupungin viralliset Internet-sivut
M/S Wilson Star

**M/S Wilson Star** () on ruotsalaisen Ab Westcon omistukseen rekisteröity ro-ro-rahtialus. Se on rakennettu vuonna 1989 J. J. Sietasin telakalla Hampurissa Saksassa. Kuollutta painoa aluksella on 4&nbsp;017 tonnia. *Wilson Star* on rekisteröity Maltan lipun alle.

## Käyttöhistoria
Vuonna 1989 alus luovutettiin ahvenanmaalaisen Godby Shipping -ryhmään kuuluvan Minicarriers Ab:n omistukseen, joka rekisteröi aluksen Suomen lipun alle. Kotisatamaksi tuli Ahvenanmaalla sijaitseva Brändö. Tuolloin laivan nimi oli *Mini Star*. Tämän jälkeen Transfennica vuokrasi aluksen.

8. helmikuuta 1999 aluksen omistaja allekirjoitti sopimuksen Mini Starin myynnistä. Uuden omistajan, ruotsalaisen Ab Westcon omistukseen alus päätyi 16. kesäkuuta. Syy myyntiin oli merenkulun kiristyvä kilpailu. Myynti päätti myös Transfennican rahtaussopimuksen.  

Maaliskuussa 2003 alus sai nykyisen *Wilson Star* -nimensä.

## Lähteet

## Aiheesta muualla
*Fakta om Fartyg – M/S Mini Star
Haute-Saône

**Haute-Saône** on Ranskan departementti numero 70. Se sijaitsee maan itäosassa, Rhônen sivujoen Saônen varrella. Sen nimi merkitseekin Ylä-Saône.  Departementti on pinta-alaltaan 5&nbsp;360 neliökilometriä ja siellä on noin 230&nbsp;000 asukasta. Departementin pääkaupunki on Vesoul.
 
Haute-Saônessa puhutaan ranskan lisäksi arpitaania.

## Lähteet

## Aiheesta muualla
* matkailusivut
Peter Yarrow

**Peter Yarrow** (31. toukokuuta 1938 New York – 7. tammikuuta 2025 New York) oli yhdysvaltalainen laulaja, lauluntekijä ja tuottaja. Hän oli osa folktrio Peter, Paul and Marya ja oli mukana säveltämässä yhtyeen kappaletta ”Lohikäärme Puff” ().

Yarrow’n vanhemmat olivat Ukrainan juutalaisia. Yarrow valmistui vuonna 1959 Cornellin yliopistosta Bachelor of Artsina pääaineenaan psykologia. Hän aloitti laulamisen Mary Traversin kanssa joulukuussa 1960, ja Peter, Paul and Mary syntyi pian tämän jälkeen. 

Yarrow oli vuosikymmenten ajan poliittisesti aktiivinen. Hän meni lokakuussa 1969 naimisiin tukemansa presidenttiehdokkaan Eugene McCarthyn veljentyttären Mary Beth McCarthyn kanssa. Lokakuussa 1970 Yarrow sai tuomion elokuussa 1969 tapahtuneesta 14-vuotiaan tytön lähentelystä; tuomiosta koitui laulajalle haittaa hänen myöhemmällä urallaan, sillä muun muassa huhtikuulle 2007 kaavailtu esiintyminen Bexley High Schoolissa jouduttiin perumaan opiskelijoiden vanhempien vaatimuksista. 

Myös Yarrow’n tytär Bethany on muusikko.

## Sooloalbumit
*1972 *Peter* US #163
*1973 *That's Enough For Me* US #203
*1975 *Hard Times*
*1975 *Love Songs*
*2010 *The Peter Yarrow Sing-Along Special*

## Lähteet
Mary Travers

**Mary Travers** (9. marraskuuta 1936 Louisville, Kentucky – 16. syyskuuta 2009 Danbury, Connecticut) oli yhdysvaltalainen laulaja, joka oli 1960-luvulta alkaen yksi Peter, Paul and Mary -folktrion jäsenistä. 

Travers syntyi Louisvillessä, Kentuckyssa ja valmistui Little Red School Housesta. Hän julkaisi 1970-luvun vuosina myös viisi sooloalbumia.

7. joulukuuta 2004 Mary Travers ilmoitti saavansa hoitoa leukemiaan. Hänelle suoritettiin sittemmin luuytimensiirto. Hän kuoli 16. syyskuuta 2009 kemoterapian aiheuttamiin komplikaatioihin.

## Sooloalbumit
* *Mary* (1971)
* *Morning Glory* (1972)
* *All My Choices* (1973)
* *Circles* (1974)
* *It's In Everyone Of Us* (1978)

## Lähteet

## Aiheesta muualla
*Mary Traversin muistokirjoitus Helsingin Sanomissa
Noel Stookey

**Noel Paul Stookey** (s. 30. joulukuuta 1937) on yhdysvaltalainen laulaja-lauluntekijä, joka on yksi folktrio Peter, Paul and Maryn jäsenistä. Hän on valmistunut Michiganin osavaltionyliopistosta. Stookeyn tunnetuin sävellys on "The Wedding Song (There Is Love)", jonka hän omisti Peter Yarrow'lle tämän naimisiinmenon kunniaksi. Hänellä on ollut menestyksekäs sooloura, jolla hän on tehnyt muun muassa gospelia.

## Lähteet
Neal Schon

**Neal Joseph Schon** [ʃɔn] (s. 27. helmikuuta 1954) on yhdysvaltalainen rock-kitaristi.

Schon on saksalaista sukua, nimi on alun perin ollut Schön. Isä Matthew oli jazzmuusikko. Poika aloitti kitaransoiton 10-vuotiaana ja pääsi jo 15 vuoden ikäisenä Carlos Santanan yhtyeeseen vuonna 1970. Ensimmäinen Schonin Santanan kitaristina julkaisema albumi on *[[Santana III]]* vuodelta 1971.

Schon ennätti vaikuttaa myös Santanasta irtautuneessa Aztecassa ennen Journey-yhtyeen perustamista 1973. Hän johtaa kyseistä yhtyettä yhä. Schon on Journey-uransa ohella soittanut muun muassa Bad Englishissa ja Hardlinessa sekä Jan Hammerin, Sammy Hagarin ja Paul Rodgersin kokoonpanoissa.

Neal Schonilla on nykyisen neljännen vaimonsa Amberin kanssa viisi lasta. Hän on kärsinyt vuosia tinnituksesta. 

## Diskografia

### Soolo
* *Late Nite* (1989)
* *Beyond the Thunder* (1995)
* *Electric World* (1997)
* *Piranha Blues* (1998)
* *Voice* (2001)
* *I on U* (2005)
* *The Calling* (2012)

### Santana
* *[[Santana III]]* (1971)
* *[[Caravanserai]]* (1972)

### Journey
* *Journey (1975)
* *Look into the Future* (1976)
* *Next* (1977)
* *Infinity* (1978)
* *Evolution* (1979)
* *In the Beginning* (1980)
* *Departure* (1980)
* *Dream, After Dream* (1980)
* *Captured* (1981)
* *Escape* (1981)
* *Frontiers* (1983)
* *Raised on Radio* (1986)
* *Greatest Hits* (1988)
* *The Ballade* (1991)
* *Time3* (1992)
* *Trial by Fire* (1996)
* *Greatest Hits Live* (1998)
* *Arrival* (2001)
* *The Essential Journey* (2001)
* *Red 13* (2002)
* *Generations* (2005)
* *Live in Houston 1981: The Escape Tour* (2005)
* *Revelation* (2008)
* *Live in Manila* (2009)
* *Eclipse* (2011)
* *Greatest Hits 2* (2011)

===Jan Hammer===
* *Untold Passion* (1981)
* *Here to Stay* (1982)

===HSAS===
* *Through the Fire* (1984)

===Bad English===
* *Bad English* (1989)
* *Backlash* (1991)

===Hardline===
* *Double Eclipse* (1992)

===Paul Rodgers===
* *Muddy Water Blues: A Tribute to Muddy Waters* (1993)
* *The Hendrix Set* (1993)
* *Now* (1997)
* *Paul Rodgers & Friends Live at Montreux 1994* (2011)

===Just If I===
* *All One People* (1995)

===Abraxas Pool===
* *Abraxas Pool* (1997)

===Soul SirkUS===
* *World Play* (2005)

===Vierailijana===
* [[Betty Davis]] – *Betty Davis* (1973)
* Robert Fleischman – *Perfect Stranger* (1979)
* [[Sammy Hagar]] – *Danger Zone* (1980)
* Silver Condor – *Trouble at Home* (1983)
* [[Hear 'n Aid]] – *Stars* (1985)
* [[Gregg Rolie]] – *Gregg Rolie* (1985)
* Eric Martin – *Eric Martin* (1985)
* [[Joe Cocker]] – *Cocker* (1986)
* Gregg Rolie – *Gringo* (1987)
* [[Michael Bolton]] – *The Hunger* (1987)
* Jimmy Barnes – *Freight Train Heart* (1987)
* [[The Allman Brothers Band]] – *Where It All Begins* (1994)
* Frederiksen/Phillips – *Frederiksen/Phillips* (1995)
* Various artists – *Merry Axemas, Vol. 2: More Guitars for Christmas* (1998)
* Trichromes – *Trichromes* (2002)
* Mickey Thomas – *Over the Edge* (2004)
* Sammy Hagar – *Cosmic Universal Fashion* (2008)
* [[Lee Ritenour]] – *Lee Ritenour's 6 String Theory* (2010)
* Eric Martin – *Mr. Rock Vocalist'' (2012)

## Lähteet
Franco Pellizotti

**Franco Pellizotti** (s. 15. tammikuuta 1978 Latisana) on italialainen maantiepyöräilijä, kilpaili ammattilaisena vuosina 2001−2018. Hän sijoittui vuonna 2009 toiseksi Italian ympäriajossa ja voitti Ranskan ympäriajon mäkikirikilpailun.

Pellizotti jäi sivuun vuoden 2010 Italian ympäriajosta, koska hänen senhetkiset veriarvonsa eivät olleet samanlaiset, kuin Kansainvälisen pyöräilyliiton biologisessa passissa olleet. Kansainvälinen pyöräilyliitto asetti hänet kesällä 2010 kahden vuoden kilpailukieltoon ja asia meni urheilun kansainväliseen vetoomustuomioistuimeen, joka piti kilpailukiellon voimassa.

## Saavutuksia
*Italian ympäriajo:
**2002 kokonaiskilpailun 16., etapilla 11 kolmas
**2003 kokonaiskilpailun yhdeksäs
**2004 kokonaiskilpailun 11., etapeilla 3 ja 7 kolmas
**2006 kokonaiskilpailun kahdeksas ja etapin 10 voitto
**2007 kokonaiskilpailun yhdeksäs, etapin 1 (joukkueaika-ajo) voitto Liquigasin joukkueessa
**2008 kokonaiskilpailun neljäs, etapin 16 (aika-ajo) voitto, maglia rosa -paidassa etapeilla 3–6 
**2009 kokonais- ja pistekilpailun toinen, etapin 17 voitto, etapeilla 10 ja 19 toinen, etapilla 4 kolmas
**2013 kokonaiskilpailun 11.
**2014 kokonaiskilpailun 12., etapilla 20 toinen
**2015 etapilla 11 kolmas
*Espanjan ympäriajo: 
**2001 kokonaiskilpailun 20.
**2007 etapilla 18 kolmas 
**2018 etapilla 11 kolmas 
*Ranskan ympäriajo:
**2005 etapilla 19 kolmas
**2009 mäkikirikilpailun voitto, yritteliäimmän ajajan palkinto, etapilla 9 toinen, etapilla 12 kolmas
*Pariisi–Nizza:
**2005 kokonaiskilpailun kuudes
**2007 kokonaiskilpailun viides, pistekilpailun sekä etapin 2 voitto
*Tirreno–Adriatico: 
**2002 etapin 6 voitto
*Baskimaan ympäriajo: 
**2002 etapin 4 voitto
*Puolan ympäriajo:
**2002 etapin 5 voitto
**2004 kokonaiskilpailun kolmas
**2008 kokonaiskilpailun kolmas
*Itävallan ympäriajo: 2001 pistekilpailun voitto
*Settimana Ciclista Internazionale Coppi-Bartali: 2005 kokonais- ja pistekilpailun sekä etapin 2 voitto
*Giro del Friuli: 2002 voitto
*GP Chiasso: 2004 voitto
*Coppa Sabatini: 2004 toinen
*Milano–Torino: 2006 toinen
*Mercatone Uno–Memorial Pantani: 2007 voitto
*Clásica de San Sebastián: 2008 viides
*Maantieajon Italian-mestaruus: 2012
*Giro dell'Emilia: 2012 kolmas, 2014 kolmas
*Lombardian ympäriajo: 2013 kahdeksas

## Lähteet
*Franco Pellizotti trap-friis.dk-tietokannassa 
*Franco Pellizotti cyclingarchives.com-tietokannassa 
### Viitteet
Väinö Hämäläinen (Mannerheim-ristin ritari)

**Väinö Alpiin Hämäläinen** (1. maaliskuuta 1920 Kerimäki – 26. lokakuuta 2005) oli suomalainen sotilasmestari ja Mannerheim-ristin ritari. Mannerheim-ristin ritariksi hänet nimitettiin 21. joulukuuta 1944 numerolla 167.

Eversti Adolf Ehnroothin tekemässä ja kenraalimajuri Aarne Blickin puoltamassa nimitysesityksessä todetaan muun muassa seuraavaa: "Heti jatkosodan alussa 1941 tunnettiin II/JR 7:n jääkärijoukkueen korpraali V. Hämäläinen reippaana ja pelkäämättömänä konepistoolimiehenä."

Sama nimitysehdotus jatkaa: "Tyrjän taistelun loppuvaiheissa 2. elokuuta 1941 illalla II/JR 7:n jääkärijoukkue sai tehtävän kiertää Iilampi ja hyökätä korsuihin ja bunkkereihin pesiytyneen vihollisen selkään. Näissä taisteluissa korpraali Hämäläinen haavoittui."

Asemasotavaiheen aikana alikersantiksi ylennetty Hämäläinen osallistui muun muassa niin sanotun Ojasen bunkkerin tuhoamiseen, johon käsky oli tullut kenraali Aarne Blickiltä. Hämäläinen varmisti varsinaisen tuhoamisosaston oikeaa sivustaa tuhoten samalla ryhmineen noin 30 vihollista ja varmistaen noin tunnin ajan tuhoamisosaston vetäytymisen.

Kannaksen suurhyökkäyksen aikana kesällä 1944 alikersantti V. Hämäläinen osallistui puolustustaisteluihin muun muassa Siiranmäessä ja Äyräpään ja Vuosalmen alueella tehden muun muassa vastahyökkäyksiä selustaan murtautuneita vastustajia ja hyökkäysvaunuja (rynnäkkötykkejä) vastaan. Kersantiksi ylennetty Hämäläinen sai sodan lopulla johdettavakseen jääkärijoukkueen.

## Lähteet

* Brantberg, Robert: *Sotasankarit*. Jyväskylä: Revontuli 2000. .
* Hurmerinta–Viitanen: *Suomen Puolesta: Mannerheim-ristin ritarit 1941–1945.* Jyväskylä: Ajatus kirjat 2004. .
* Karhunen, Joppe: *Taistelujen miehet.* Porvoo: WSOY 1972. .
* Puolustusvoimain aliupseerit (matrikkeli), toim. Altti Saloila, Aliupseeriliitto ry, 1959.

### Viitteet

## Aiheesta muualla
* Väinö Hämäläisen muistokirjoitus Helsingin Sanomissa
* "Mahdollistaen suurten vihollisvoimien täydellistä tuhoamista" – nämä seitsemän keskiuusmaalaista sankaria valittiin Mannerheimin-ristin ritariksi. Nurmijärven Uutiset 6.12.2020.
Črni Kalin maasilta

**Črni Kalin maasilta** on Slovenian pisin ja korkein maasilta. Se on osa A1-moottoritietä ja kulkee yli Ospin laakson, lähellä Gabrovican kylää, noin 20 kilometriä itään Koperista. Silta on kokonaispituudeltaan 1056 metriä. Sen rakennustyöt käynnistettiin vuonna 2001 ja se avattiin liikenteelle 23. syyskuuta vuonna 2004. 

## Lähteet

## Aiheesta muualla
Galmudug

**Galmudug** on tunnustettu valtion osa Somalian keskiosassa. Se rajoittuu pohjoisessa Puntmaahan, lännessä Etiopiaan ja etelässä sekä idässä muuhun Somaliaan, joka tällä hetkellä on YK:n tunnustaman väliaikaishallituksen käsissä. Nimi on yhdistelmä sanoista Galguduud ja Mudug. Galmug on pääosin Mudugin lääni, mutta myös pieni osa Galgaduudistakin kuuluu siihen. 

Toisin kuin Somalimaa, Galmudug ei Puntmaan tavoin pyri hakemaan tunnustusta itsenäisyydelleen kansakuntana. Se pyrkii liittymään yhdistyneeseen Somaliaan omana tasavaltanaan tulevaisuudessa.
Exhumed of the Earth

**Exhumed of the Earth** (WIHU 9417) on australialaisen doom metal -yhtye Paramaeciumin ensimmäinen studioalbumi, joka julkaistiin vuonna 1993. *Exhumed of the Earth* kuuluu sekä doom metalin että kristillisen metallimusiikin merkkiteoksiin.

## Äänitys ja yleiskatsaus
*Exhumed of the Earth* äänitettiin Toybox Studiosissa, Northcoressa, Melbournessa 12. huhtikuuta ja 1. toukokuuta välisenä aikana. Albumin tuotti Paramaecium. Ääniraidat yhdisti Paramaecium ja Mark Tulik, joka vastasi myös studion laitteistosta. Äänityksissä yhtye sovitti muun muassa eeppisen, 17 minuutin "The Unnatural Conception"  -kappaleen alkuun taidemusiikin soittimia, joista vastasi kaksi vierailevaa muusikkoa. Rosemary Sutton soitti viulua ja Judy Hellemons huilua. Kitarasäröissä yhtye käytti ainoastaan Marshall-vahvistinta eikä muita tehokeinoja.

Paramaecium julkaisi *Exhumed of the Earthin* itsenäisesti, jonka jälkeen yhtye teki jakelusopimuksen Witchhunt Recordsin kanssa. Myöhemmin yhtye on antanut jakeluoikeuksia useammallekin levy-yhtiölle, mutta *Exhumed of the Earthin* kopioita ei ole nykyisin helppoa löytää. Albumin musiikki on doom metalia, jossa on death metal -vaikutteita. Jälkeen mainittua on kuultavissa Andrew Tompkinsin murinalaulussa, ja esimerkiksi kappaleella "Injudicial". Albumin tyyliä on usein verrattu My Dying Briden vanhaan tuotantoon varsinkin sen vuoksi, että sanoitusten raamatulliset viittaukset on toteutettu aistikkaasti.

*Exhumed of the Earth* sai arvostelijoilta hyvän vastaanoton ja keräsi yhtyeelle ihailijoita eri maista. Albumin musiikki on sen verran arvostettua, että Paramecium julkaisi siitä myöhemmin nuottikirjan.
## Kappalelista
#  "The Unnatural Conception in Two Parts: The Birth and the Massacre of the Innocents"   – 17:00  
#  "Injudicial"  – 4:38  
#  "The Killing"  – 6:29  
#  "Untombed"  – 10:38  
#  "The Voyage of the Severed"  – 9:24  
#  "Haemorrhage of Hatred"  – 7:20  
#  "Removed of the Grave"  – 10:37

## Muusikot
*Andrew Tompkins - laulu, bassokitara
*Jayson Sherlock - rumpusetti
*Jason De Ron - kitara
*Rosemary Sutton - naislaulu, viulu
*Judy Hellemons - huilu

## Lähteet
### Viitteet

## Aiheesta muualla
* 
*
Jim Wynorski

**Jim Wynorski** (s. 14. elokuuta 1950 Glen Cove, New York, Yhdysvallat) on yhdysvaltalainen elokuvakäsikirjoittaja, -ohjaaja ja -tuottaja, joka on tehnyt B- ja eksploitaatio-elokuvia 1980-luvulta alkaen.

Aiemmin mainoksia työstänyt Wynorski aloitti elokuvauransa halpaelokuvatuottaja Roger Cormanin tallissa. Hänen ensimmäinen saavutuksensa elokuva-alalla oli käsikirjoituksen laatiminen Cormanin tuottamaan elokuvaan Forbidden World (1982).

Wynorskin ensimmäinen ohjaustyö oli vuonna 1983 valmistunut The Lost Empire, jossa näytteli muun muassa povipommi Raven De La Croix. Tämän jälkeen Wynorski on ohjannut yli 60 täyspitkää elokuvaa.

Työskennellessään alalla hän on käyttänyt muun muassa salanimiä "Jay Andrews", "Arch Stanton", "H. R. Blueberry" ja "Noble Henry".

## Valikoitu filmografia (ohjaajana)

**The Lost Empire* (1983)
**[[Chopping Mall]]* (1986)
**Deathstalker II* (1987)
**Big Bad Mama II* (1987)
**Not of This Earth* (1988)
**[[The Return of Swamp Thing]]* (1989)
**Sorority House Massacre II* (1990)
**976-Evil 2: The Astral Factor* (1991)
**Munchie* (1992)
**Sins of Desire* (1993)
**Little Miss Millions* (1993)
**Dinosaur Island* (1994)
**Point of Seduction: Body Chemistry III* (1994)
**Ghoulies IV* (1994)
**Victim of Desire* (1995)
**Body Chemistry 4* (1995)
**Demolition High* (1996)
**Vampirella* (1996)
**Against the Law* (1997)
**Stealth Fighter* (nimellä Jay Andrews) (1999)
**The Bare Wench Project* (2000)
**Poison* (nimellä Jay Andrews) (2001)
**Raptor* (nimellä Jay Andrews) (2001)
**Project Viper* (nimellä Jay Andrews) (2002)
**[[Cheerleader Massacre]]* (2003)
**[[Gargoyle – kammottava kostaja]]* (nimellä Jay Andrews) (2004)
**Busty Cops* (as Harold Blueberry) (2005)
**Sub Zero* (2005)
**The Witches of Breastwick* (2005)

## Lähteet

## Aiheesta muualla
*  
* Haastattelussa: Jim Wynorski (elitisti.net)
Jevgeni Petrov (pyöräilijä)

**Jevgeni Vladimirovitš Petrov** (, s. 25. toukokuuta 1978 Ufa, Neuvostoliitto) on venäläinen maantiepyöräilijä, joka ajoi ammattilaisena vuosina 2001–2016.

Ennen ammattilaisuraansa Petrov saavutti pronssia alle 23-vuotiaiden maantieaika-ajon MM-kilpailussa vuonna 1999. Seuraavana vuonna hän voitti ikäluokan maailmanmestaruuden sekä maantie- että aika-ajossa.

## Saavutuksia
*Maantieaika-ajon MM-kilpailu: 2003 15.
*Italian ympäriajo: 2007 kokonaiskilpailun seitsemäs, 2010 etapin 11 voitto
*Espanjan ympäriajo: 2006 kokonaiskilpailun 18. 
*Sveitsin ympäriajo: 2004 kokonaiskilpailun viides
*Venäjän maantieaika-ajomestaruuskilpailu: 2002 voitto
*Slovenian ympäriajo: 2002 kokonais- ja pistekilpailun sekä etapin 5 voitto
*Duo Normand (parina Filippo Pozzato): 2002 voitto
*Tour de l'Avenir: 2002 kokonaiskilpailun voitto
*Giro del Trentino: 2005 kokonaiskilpailun toinen
*Itävallan ympäriajo: 2014 etapin 6 voitto

## Lähteet
*Jevgeni Petrov trap-friis.dk-tietokannassa 
*Profiili cyclingarchives.com-sivustolla 
*[https://www.procyclingstats.com/rider/evgeni-petrov Evgeni Petrov procyclingstats.com-sivustolla
Jimi Matala

**Jimi Matala** (alkuperäiseltä nimeltä *Earthworm Jim*) on yhdysvaltalainen vuosina 1995–1996 valmistunut piirrossarja. Sarjaa tehtiin yhteensä kaksi tuotantokautta, joka koostui yhteensä 23 jaksosta. Sarja perustuu *[[Earthworm Jim]]* -videopeleistä tutuksi tulleeseen pelihahmoon.

Suomessa piirrossarjaa esitti televisiokanava Nelonen vuonna 1998 suomenkielisellä tekstityksellä.

## Synopsis
Sarja kertoo Jimi Matala (Earthworm Jim) -nimisestä kastematosupersankarista, joka taistelee pahoja voimia vastaan robottipuvussa. Hänen aisaparinaan on Pete Penikka (Peter Puppy) -niminen koira. 

## Ääninäyttelijät
Luettelossa sarjan pääosanäyttelijät. Luettelo ei myöskään sisällä kaikkia roolihahmoja. Roolihahmojen nimet alkuperäisen englanninkielisen version mukaan. Suluissa mahdollinen hahmon suomennosnimi, jota käytetty televisiokanava Nelosen esityskerralla suomenkielisessä tekstityksessä. 

## Lähteet

## Aiheesta muualla
* Leffatykki-sivuston arvostelut piirrossarjasta
Yläsommee

**Yläsommee** eli **Sverdlovo** () on maaseututaajama Johanneksen kaupunkikunnassa Viipurin piirissä Leningradin alueella, Viipurin kaupungin eteläpuolella.

## Yläsommeen kylä Suomessa
Yläsommee kuuluu Suomen Neuvostoliitolle sodan jälkeen luovuttamiin alueisiin. Suomelle kuuluessaan Yläsommeen kylä sijaitsi Viipurin maalaiskunnan eteläosassa. Se rajoittui etelässä Johanneksen kuntaan ja idässä Kuolemajärven kuntaan. Maalaiskunnan alueella sen naapurikyliä olivat Alasommee, Rikkola, Järvelä ja Korpela–Autio. 

### Asutus
Vuonna 1937 Yläsommeen kylässä oli 748 asukasta. Yläsommeen kylään kuului virallisesti myös Porlampi (nyk. Sveklovitšnoje), joka omine kyläkeskustoineen ja kouluineen, katsottiin usein kuitenkin omaksi kyläkseen. Yläsommeen koulupiiriin kuului myös pieni Järvelän kylä, jossa oli vuonna 1937 vain kolme asukasta. Yläsommeen kyläkeskustan ja Porlammin lisäksi kylän alueella erotettavissa vielä Myllymäen kylänosa. 

Yläsommeella oli Samolan osuuskaupan myymälä sekä Hottisen ja Virolaisen yksityiskaupat. Lisäksi Porlammissa oli myös Samolan osuuskaupan myymälä ja Pesosen yksityiskauppa.

Vuonna 1937 Yläsommee–Porlammin alueella oli 2&nbsp;899 ha metsää, 1&nbsp;526 ha peltoa ja 125 ha niittyä. Yläsommee olikin Viipurin maalaiskunnan peltorikkain kylä. Karjataloutta edisti Yläsommeen tarkastusyhdistys. Yläsommeella toimi myös maidonmyyntiosuuskunta, joka myi maitonsa Valiolle Viipuriin.

Yhdistystoimintaa edustivat Yläsommeen ja Porlammin nuorisoseurat, joilla kummallakin oli oma talo sekä Yläsommeen marttayhdistys (per. 1932) ja Porlammin marttakerho (per. 1934). Yläsommeen nuorisoseurantalo oli rakennettu vuonna 1911 ja laajennettu 1927. Porlammin nuorisoseurantalo oli puolestaan rakennettu vuonna 1925.

### Kansakoulut
Yläsommeen koulupiiriin kuului suurin osa Yläsommeen kylää, pieni Järvelän kylä sekä Korpela–Aution kylästä Korpelan kartanon alue. Vuonna 1939 Yläsommeen koulussa oli kolme opettajaa ja 69 oppilasta. 

Yläsommeen länsiosa eli Porlammin alue muodosti oman koulupiirin, johon kuului myös pääosa Savolaisen kylää. Porlammin koulussa oli kolme opettajaa ja 52 oppilasta.

### Sota-aika
Talvisodan loppuvaiheessa neuvostojoukot valtasivat Yläsommeen alueen. Kylän asukkaat oli evakuoitu jo sodan alkuvaiheessa Keski-Suomeen. Moskovan rauhassa Yläsommee luovutettiin Neuvostoliitolle ja yläsommeelaisista tuli kodittomia. Jatkosodassa Suomi valtasi luovutetut alueet takaisin. Takaisinvaltauksen yhteydessä suuri joukko neuvostosotilaita ja sotilaskalustoa jäi mottiin Porlammin aleelle. Takaisinvaltauksen jälkeen yläsommeelaiset pääsivät palaamaan koteihinsa ja aloittamaan jälleenrakennuksen. Uusi evakuointi oli kuitenkin edessä vuonna 1944 ja alue luovutettiin uudelleen. 

Neuvostoliitossa Yläsommee tuli kuulumaan Nuoraan kyläneuvostoalueeseen.

## Tunnettuja yläsommeelaisia
*Erkki Kunttu, tanssitaiteilija, tanssinopettaja
*Johannes Virolainen, poliitikko ja valtioneuvos

## Lähteet
*

### Viitteet
Malaxkallan

**Malaxkallan** on saari Merenkurkun saaristossa. Se on osa Maalahden kuntaa ja sijaitsee noin kuuden kilometrin päässä Bergön saaresta luoteeseen. Saaren pituus lounas–koillinensuunnassa on noin 240 metriä ja luode–kaakkosuunnassa noin 400 metriä. Malaxkallan on kokonaisuudessaan suojeltu (Natura 2000).

Saarella on kalastajamökkejä sekä suojasatama.

## Lähteet
Mario Melchiot

**Mario Melchiot** (s. 4. marraskuuta 1976 Amsterdam, Alankomaat) on alankomaalainen jalkapalloilija, joka edustaa Englannin valioliigassa pelaavaa Wigania. 187 senttimetriä pitkä Melchiot pelaa puolustuksessa, joko oikealla laidalla tai keskellä.

Amsterdamin Ajaxin junioriakatemiasta huipulle noussut Melchiot edusti Ajaxin ykkösjoukkuetta kolmen kauden ajan voittaen seurassa Alankomaiden mestaruuden vuonna 1998 ja KNVB-cupin vuosina 1998 ja 1999. Kesällä 1999 hän siirtyi lontoolaisen Chelsean riveihin bosman-säännön turvin. Chelseassa hänen suurimmaksi saavutuksekseen jäi FA Cupin voitto vuodelta 2000.

Heinäkuussa 2004 Melchiot solmi kaksivuotisen sopimuksen Birminghamin kanssa. Keväällä 2006 seura kuitenkin putosi valioliigasta, ja hän siirtyi Ranskaan, Rennesiin, yhden vuoden sopimuksella. Melchiot kuului joukkueen runkopelaajiin, mutta sopimuksen päätyttyä hän siirtyi takaisin Englantiin; 15. kesäkuuta 2007 Wigan tiedotti hankkineensa Melchiotin ilmaisella siirrolla. Vain noin kuukautta myöhemmin, 24. heinäkuuta, hänet nostettiin joukkueen kapteeniksi Arjan de Zeeuwin siirryttyä Coventryyn.

Alankomaiden maajoukkueessa Melchiot debytoi 11. lokakuuta 2000 Portugalia vastaan pelatussa MM-karsintaottelussa. Yhteensä hän on pelannut 17 A-maaottelua.

## Lähteet
Juurikorven rautatieasema

**Juurikorpi** (, ratakm 224+898) on rautatieliikennepaikka Kotkan radan varrella Kotkan kaupungin Juurikorven kylässä. Asemarakennus on puurakenteinen. Henkilöliikenteen junat eivät enää pysähdy ja kaikki laiturit on purettu. Asemalla on kaikkiaan kolme raidetta, kaikki sähköistettyjä. Ennen asemalla oli enemmänkin sivuraiteita.

Juurikorven aseman eteläpuolelta erkanee vuonna 1984 rakennettu Juurikorpi–Hamina-rata Kotkaan menevästä radasta.

Asemarakennuksen pihalla sijaitsee vuonna 1984 pystytetty Kymin Patteriston muistomerkki.

## Lähteet
Agneta

**Agneta** on naisen etunimi, ruotsalainen muunnos kansainvälisemmästä nimestä Agnesista. Suomessa nimi esiintyy myös muodossa *Agneetta*.

Agnes puolestaan on latinalaisversio kreikan puhtauteen tai siveyteen viittaavasta nimestä Hagne. Nimi on liitetty myös lampaisiin, koska latinan samankaltainen sana *agnus* merkitsee karitsaa.

Huhtikuuhun 2025 mennessä Suomessa on rekisteröity Digi- ja väestötietoviraston tietojen mukaan 2&nbsp;406 Agneta-nimen saanutta naista. Samana aikana Agneetta on annettu nimeksi noin 50–70 60 naiselle.

## Tunnettuja Agneta-nimisiä
* Agneta Andersson (1961–2023), ruotsalainen ratameloja, olympiavoittaja ja maailmanmestari
* Agneta Ara (s. 1945), suomalainen kirjailija
* Agneta Ehrensvärd (s. 1949), ruotsalainen näyttelijä ja ohjaaja
* Agneta Enckell (s. 1957), suomenruotsalainen runoilija
* Agnetha Fältskog (s. 1950), ruotsalainen laulaja, ABBA-yhtyeen jäsen
* Agneta Hobin (s. 1945), suomalainen tekstiilitaiteilija
* Agneta Horn (1629–1672), suomalais-ruotsalainen kartanonrouva ja kirjailija
* Agneta Lagerfelt (1919–2013), ruotsalainen näyttelijä
* Agneta ”Anki” Lindqvist (1945–2007), suomalainen muusikko
* Agneta Lundell, *Agnes Lundell* (1878–1936), Suomen ensimmäinen naisjuristi, hovioikeuden auskultantti ja asianajaja
* Agneta Matthes (1847–1909), alankomaalainen yrittäjä
* Agneta Pleijel (s. 1940), ruotsalainen näyttelijä ja ohjaaja
* Agneta Rahikainen (s. 1963), suomalainen kirjallisuustutkija ja kirjailija
* Agneta Rosenbröijer (1620–1697), suomalainen kauppiaan leski ja aatelisnainen

## Lähteet
Leijona Viina

**Leijona Viina** on suomalainen Anora Groupin valmistama viina. Vahvuudeltaan se on 32-tilavuusprosenttista.

Vuodesta 2018 lähtien Leijona Viina on ollut litramäärältään Alkon myydyin tuotemerkki.

## Lähteet
Kaipola (Viipurin mlk)

**Kaipola** oli kylä Viipurin maalaiskunnassa Suomen Neuvostoliitolle luovuttamalla alueella. Nykyisin kylän alue kuuluu Venäjälle, mutta on asumaton. Kaipolan kylä sijaitsi Viipurin maalaiskunnan pohjoisosassa Antrean vastaisella rajalla. Kaipolan naapurikyliä olivat Viipurin maalaiskunnan alueella Kilpeenjoki ja Ihantala sekä Antrean puolella Kavantsaari. Kaipola kuului Ihantalan seurakuntaan. 

## Asutus
Kaipolassa oli 233 asukasta vuonna 1937. Kaipolan läpi kulki kantatie 61, jonka varteen kylän keskusta oli muodostunut. Vuonna 1937 Kaipolassa oli 962 ha metsää, 265 ha peltoa ja 5 ha niittyä. Kaipolan kylä muodosti oman kansakoulupiirinsä. Vuonna 1939 koulussa oli kaksi opettajaa ja 41 oppilasta.

## Historia
Neuvostoliitto ei valloittanut Kaipolan aluetta talvisodan aikana, mutta Moskovan rauhassa alue oli luovutettava. Kaipolan väestö oli evakuoitu muualle Suomeen jo sodan alkuvaiheessa. Jatkosodassa Suomi valtasi luovutetut alueet takaisin. Takaisinvaltauksen jälkeen kaipolalaiset pääsivät palaamaan koteihinsa ja aloittamaan jälleenrakennuksen. Uusi evakuointi oli kuitenkin edessä vuonna 1944 ja alue luovutettiin uudelleen. 

Neuvostoliitossa Kaipolan tuli kuulumaan Kavantsaaren kyläneuvostoalueeseen. Venäjän kunnallishallintouudistuksessa alue tuli osaksi Antrean kunnallishallintoaluetta.  

## Lähteet
*

### Viitteet
Irmeli Mäkelä

**Hellä Muisto Irmeli Mäkelä** (oik. **Mäkelä-Liikanen**; 18. lokakuuta 1942 Kotka – 15. maaliskuuta 2026 Kotka) oli suomalainen laulaja. Hän aloitti iskelmälaulajana, ja hänen suurin menestyksensä ajoittui 1950-luvun loppuun ja 1960-luvun alkuun. Hän esitti Eurovision laulukilpailun Suomen-karsinnassa vuonna 1963 Börje Sundgrenin säveltämän ja sanoittaman voittajakappaleen ”Muistojeni laulu”, mutta Yleisradio valitsi sen esittäjäksi Englannin loppukilpailuun Laila Halmeen. Mäkelä osallistui Suomen euroviisukarsintaan uudestaan vuonna 1964 kappaleella "Kerran viel’", joka sijoittui karsinnassa kolmanneksi.

Mäkelän tunnetuimmat levytykset ovat Erik Lindströmin ”Liian vähän aikaa” (1959) ja ”Virran viemää” (1959). Mäkelä on mukana elokuvassa *[[Iskelmäketju]]* (1959), jossa hän laulaa kappaleet ”Toinen oikealta” ja ”Kultainen ruusu”.

Iskelmälaulajan uransa jälkeen Mäkelä keskittyi klassiseen musiikkiin. Hän esiintyi muun muassa ooppera- sekä passio- ja oratoriosolistina. Hänen äänialansa oli mezzosopraano. Hän muun muassa esitti nimiroolin Kotkan oopperan *[[Carmen]]issa* keväällä 1974 ja sai *[[Helsingin Sanomat|Helsingin Sanomien]]* Seppo Heikinheimolta varsin suopean arvion..

Mäkelä perusti 1970-luvulla Kotkaan kampaamon, mutta kävi päivätyönsä ohella edelleen laulukeikoilla. Hän levytti kaikkiaan lähes 60 kappaletta.

## Diskografia
* *Unohtumattomat: iskelmiä 50- ja 60-luvuilta 3* (levyllä mukana Irmeli Mäkelä, Seija Karpiomaa, Tuula-Anneli Rantanen ja Tuula Siponius, 1995)
* *[[20 suosikkia – Liian vähän aikaa]]* (2001)

## Lähteet

## Aiheesta muualla
* 
*
Hot Butter

**Hot Butter** oli yhdysvaltalainen popyhtye, joka vaikutti 1970-luvulla. Se tuli kuuluisaksi syntetisaattori-  ja instrumentaalimusiikista. Yhtyeen tunnetuin esittämä kappale on Gershon Kingsleyn "Popcorn", joka oli suuri hitti myös Suomessa vuonna 1972.

## Jäsenet
* Stan Free
* Dave Mullaney
* John Abbott
* Bill Jerome
* Steve Jerome
* Danny Jordan
* Gershon Kingsley

## Lähteet
* http://www.popcorn-song.com/
Foday Sankoh

**Foday Saybana Sankoh** (17. lokakuuta 1936 Masang Mayoso, Tonkolilin piirikunta, Brittiläinen Sierra Leone – 29. heinäkuuta 2003 Freetown, Sierra Leone) oli vallankumousrintama Revolutionary United Frontin johtaja kymmenvuotisen Sierra Leonen sisällissodan aikana. Sankoh kuului syntyperältään temnejen ja lokojen etnisiin ryhmiin.

Sankoh oli entinen Sierra Leonen armeijan korpraali ja hän sai sissisotakoulutusta Libyassa. Hänen vuonna 1991 aloittamassaan sisällissodassa Sierra Leonessa kuoli 50&nbsp;000–200&nbsp;000 ihmistä. Sankoh vangittiin vuonna 2000 ja hän sai 17 syytettä erilaisista sotarikoksista. Hän kuitenkin kuoli sairauskohtaukseen ennen oikeudenkäyntiä.

## Lähteet
Owens-Illinois

**Owens-Illinois Inc.** on yhdysvaltalainen pörssiyhtiö (NYSE: OI ), jonka toimialaan kuuluu lasi- ja muovipakkausten valmistaminen. Maailman lasipakkauksista noin puolet on Owens-Illinoisin, sen tytäryhtiöiden tai lisenssinhaltijoiden valmistamia. Yhtiöllä on noin 28&nbsp;000 työntekijää 22 eri maassa ja sen pääkonttori sijaitsee Perrysburgissa, Ohiossa. Yhtiön liikevaihto oli 7,5 miljardia dollaria vuonna 2006, jolla se kuuluu Fortune 500 -luetteloon.

Yhtiö perustettiin nimellä Owens Bottle Company vuonna 1903 ja se muutti nimensä muotoon Owens-Illinois Glass Company vuonna 1929. Vuodesta 1965 lähtien nimi on ollut Owens-Illinois, Inc. Owens-Illinois kuului Dow Jones Industrial Average -indeksiin 1. kesäkuuta 1959–12. maaliskuuta 1987.

Suomessa Owens-Illinois -konserniin kuului vuosina 1995-2009 Kotkassa sijainnut lasipakkausten valmistaja Karhulan Lasi Oy. Tehdas suljettiin vuodenvaihteessa 2009-2010 lasipullojen tuotannossa olevan ylikapasiteetin vuoksi.

## Lähteet

## Aiheesta muualla
* Owens-Illinois Company Official Site
* Glass Is Life
Quakenbrück

**Quakenbrück** on kaupunki Ala-Saksin osavaltiossa, Saksassa.

Se sijaitsee Hasejoen varrella ja kuuluu Osnabrückin piirikuntaan. Vuoden 2015 lopussa kaupungin asukasluku oli 12&nbsp;845. Pinta-alaltaan se on 17,95 neliökilometrin suuruinen, ja asukastiheys kaupungissa on 715 as./km². Quakenbrück oli aikoinaan Hansaliiton jäsen.

Kaupungin nähtävyyksiin lukeutuu muun muassa torin () ympäristö kirkkoineen ja raatihuoneineen sekä Stadtmuseum Quakenbrück. Addrupin kylä sijaitsee Quakenbrückin pohjoispuolella. Kaupungilla on ystävyyskaupunkitoimintaa Ranskan Alençonin, Yhdysvaltain Conwayn, Puolan Dobre Miaston ja Saksan Wesenbergin kanssa.

## Lähteet

## Aiheesta muualla

* Kaupungin verkkosivusto
Tulcea (piirikunta)

**Tulcea** on piirikunta Romanian Dobrudžassa. Piirikunnan pääkaupunki on Tulcea. Sen pinta-ala on 8&nbsp;499&nbsp;km² ja siellä on noin 208&nbsp;242 asukasta (vuonna 2014). 

## Maantiede
Piirikunnan pinta-ala on yhteensä 8 499&nbsp;km². Pinta-alasta kolmasosa on Tonavan suistoa. Suistoalue kuuluu Unescon maailmanperintöluetteloon ja siitä on tehty Unescon biosfäärialue.

Tulcean piirikunta rajautuu idässä Mustaanmereen, lännessä Brăilan piirikuntaan, luoteessa Galaţin piirikuntaan, etelässä Constanţan piirikuntaan ja pohjoisessa Ukrainan Odessan alueeseen. 

## Kaupungit ja kunnat
### Kaupungit
*Tulcea (pääkaupunki)
*Babadag
*Isaccea
*Măcin
*Sulina

### Kunnat

*Baia
*Baidaud
*Beștepe
*C. A. Rosetti
*Carcaliu
*Casimcea
*Ceamurlia de Jos
*Ceatalchioi
*Cerna
*Chilia Veche
*Ciucurova
*Crișan
*Dăeni
*Dorobanțu
*Frecăței
*Greci
*Grindu
*Hamcearca
*Horia
*I. C. Brătianu 
*Izvoarele
*Jijila
*Jurilovca 
*Luncavița
*Mahmudia
*Maliuc
*Mihai Bravu
*Mihail Kogălniceanu
*Murighiol 
*Nalbant
*Niculițel
*Nufăru
*Onstrov
*Pardina 
*Peceneaga
*Sarichioi
*Sfântu Gheorghe
*Slava Cercheză
*Smărdan
*Somova
*Stejaru
*Topolog
*Turcoaia
*Valea Nucarilor
*Valea Teilor
*Văcăreni

## Väestö
Vuoden 2011 väestönlaskennan mukaan piirikunnassa oli 201 462 asukasta ja sen väestötiheys oli 23,7 asukasta neliökilometrillä.

Piirikunnan asukkaista romanialaisia on 89,13 prosenttia, venäläisiä ja lipovaneja 5,41 prosenttia, romaneja 1,87 prosenttia, turkkilaisia ja tataareja 0,93 prosenttia sekä kreikkalaisia 0,65 prosenttia.

## Lähteet

## Aiheesta muualla

* Piirikunnan viralliset internetsivut
Ma’ale Adumim

**Ma’ale Adumim** () on juutalaissiirtokunta Israelin vuoden 1967 jälkeen miehittämällä Länsirannalla Jerusalemin itäpuolella. Siirtokunta perustettiin vuonna 1975, ja vuoden 2016 lopussa sen asukasluku oli 37&nbsp;670.

## Historia

Adumimmin rinne mainitaan Vanhan testamentin Joosuan kirjassa kohdassa 15:7, jossa kuvaillaan Juudan ja Benjaminin heimon raja-aluetta. Nykyisen siirtokunnan alueella sijaitsee Bysantin valtakunnan aikana rakennettu Martyriuksen luostari.

Israel valtasi Länsirannan Jordanialta kuuden päivän sodan aikana vuonna 1967. Maassa syntyi sodan jälkeen siirtokuntaliike, jonka jäsenet pyrkivät asettumaan miehitetyille alueille. Vuonna 1975 Ma’ale Adumimiin asettui 23 juutalaista siirtolaisperhettä ja se tunnustettiin valtion taholta omana paikallisneuvostonaan vuonna 1979. Siirtokunta oli osa Jerusalemia ympäröivien siirtokuntien kehää, joiden tarkoituksena oli vahvistaa Israelin otetta Itä-Jerusalemista. Siirtokunta kasvoi nopeasti ja vuonna 1991 siitä tehtiin Juudean ja Samarian hallintoalueen ensimmäinen kaupunki. Clintonin rauhansuunnitelman mukaan Ma’ale Adumimin oli tarkoitus jäädä Israelille.

Israelissa Ma’ale Adumimin säilyminen Israelin käsissä on pidetty välttämättömänä. Israelissa on ollut esillä myös niin sanottu E1 -suunnitelma, jonka mukaan Ma’ale Adumim yhdistettäisiin Jerusalemiin asuintalorakennuttamisella. Hanke on kuitenkin kohdannut huomattavaa kansainvälistä vastustusta. Tämä eristäisi muun Palestiinan Jerusalemista, jonka itäosaa palestiinalaiset ovat vaatineet maansa pääkaupungiksi. E1 hyväksyttiin virallisesti elokuussa 2025.

Israelin siirtokuntia on pidetty laittomina, koska Geneven neljännen sopimuksen 49. artiklan 6. pykälän mukaan ”valtaajavalta ei saa valtaamalleen alueelle karkottaa tai siirtää osaa omasta siviiliväestöstään”. Israel kiistää väitteen, koska se ei väitteensä mukaan ole tehnyt sopimuksen mainitsemia karkotuksia tai siirtoja*.*

## Väestö
Ma’ale Adumimin asukasluku vuoden 2016 lopussa oli 37&nbsp;670. Siirtokunnan asukkaista noin 20&nbsp;prosenttia on uskonnollisia juutalaisia. Noin 15&nbsp;prosenttia on siirtolaisia Yhdysvalloista ja toiset 15&nbsp;prosenttia entisen Neuvostoliiton alueelta.

## Lähteet

## Aiheesta muualla
Paula Haapakoski

**Paula Maria Haapakoski** (s. 3. helmikuuta 1977 Kajaani) on suomalainen suunnistaja, kaksinkertainen viestin maailmanmestari.

Lappeenrannassa asuva Haapakoski työskentelee luokanopettajana. Hänen valmentajansa on Tuija Tammelin. Haapakoski ilmoitti marraskuussa 2007 jättävänsä maajoukkueen valmennusryhmän, mutta jatkaa suunnistusuraansa edelleen.

## Saavutukset
### [[Suunnistuksen maailmanmestaruuskilpailut|MM-kilpailut]]
*2003 normaalimatkalla 37.
*2004 sprintissä hylkäys
*2005 sprintissä 8., normaalimatkalla 5., viestissä 4.
*2006 sprintissä 8., viestissä kultaa
*2007 keskimatkalla 9., viestissä kultaa
### [[Suunnistuksen Euroopan-mestaruuskilpailut|EM-kilpailut]]
*2002 sprintissä 47., keskimatkalla 8., normaalimatkalla 8., viestissä 5.
*2004 sprintissä 26., keskimatkalla 25., normaalimatkalla 16., viestissä 5.
*2006 sprintissä 5., keskimatkalla 15., pitkällä matkalla 12., viestissä kultaa  
### PM-kilpailut
*2003 viestissä 7.
*2005 normaalimatkalla 9., viestissä 6. 
### SM-kilpailut
*2002 pikamatkalla pronssia
*2003 normaalimatkalla pronssia, pitkällä matkalla kultaa
*2004 normaalimatkalla hopeaa, pitkällä matkalla pronssia
*2006 viestissä hopeaa

## Lähteet
*Paula Haapakosken profiili Suomen Suunnistusliiton sivustolla

### Viitteet
Tero Föhr

**Tero Föhr** (s. 1. elokuuta 1980) on suomalainen suunnistaja, MM-mitalisti, joka aktiiviaikanaan kuului suunnistuksen maailman kärkeen. Föhriä edustaa Vehkalahden Veikkoja. Vuonna 2006 hän ankkuroi Vehkalahden Veikot Jukolan Viestin voittoon ja on siten viimeisin Jukolan Viestin voiton ankkuroinut suomalainen suunnistaja. 

## Saavutukset
;MM-kilpailut
*2007 sprintissä karsiutui loppukilpailusta, keskimatkalla hopeaa, viestissä pronssia
*2008 sprintissä 17., keskimatkalla 20., viestissä 6.
*2009 keskimatkalla 12., pitkällä matkalla 11., viestissä pronssia
*2010 sprintissä 10., keskimatkalla 16.
*2011 keskimatkalla 18., pitkällä matkalla 9., viestissä 7.
*2013 pitkällä matkalla 17., viestissä 5
**World Games**
* 2009 sprintissä 3., keskimatkalla 4., viestissä 2.
;EM-kilpailut
*2006 sprintissä 31., keskimatkalla 41., viestissä 7.
*2008 sprintissä 24., keskimatkalla 19. 
*2010 keskimatkalla 6., pitkällä matkalla 24., viestissä 9.
;PM-kilpailut
*2005 sprintissä 5., keskimatkalla 8., pitkällä matkalla 20., viestissä 6.
*2007 sprintissä 22., keskimatkalla 41., pitkällä matkalla 8., viestissä 4.
*2009 sprintissä ja keskimatkalla 6., pitkällä matkalla 9., viestissä 11.
;SM-kilpailut
*2002 viestissä pronssia
*2006 sprintissä kultaa, keskimatkalla kultaa, viestissä pronssia
*2007 sprintissä hopeaa, yösuunnistuksessa pronssia
*2008 pitkällä matkalla ja keskimatkalla kultaa, viestissä pronssia
*2009 sprintissä kultaa, viestissä kultaa
* 2011 pitkällä matkalla pronssia
;Maailmancup
*2004 kokonaispisteissä 45.
*2005 kokonaispisteissä 21.
*2006 kokonaispisteissä 39.
*2007 kokonaispisteissä viides; Kiovassa keskimatkalla toinen
*2008 kokonaispisteissä neljäs.; Sälenissä pitkällä matkalla voitto , Oslossa takaa-ajokilpailussa voitto 
*2009 kokonaispisteissä 13.
*2010 kokonaispisteissä 33.
*2011 kokonaispisteissä 40.
*2012 kokonaispisteissä 125.

## Yksityiselämä
Föhr asuu Jyväskylässä perheensä kanssa. Hän työskentelee Hankasalmen suunnistuslukion päävalmentajana.

## Lähteet
Lapin liitto

**Lapin liitto** on yksi Suomen 18 maakuntaliitosta.
Liitto tukee Lapin kuntien toimintaedellytyksiä ja edistää kuntien välistä yhteistyötä.
Vuonna 2019 liitossa työskenteli vakituisesti 38 ja määräaikaisesti 24 työntekijää.

Lapin liitto on mukana kansainvälisessä yhteistyössä erityisesti arktisilla alueilla ja osallistuu Euroopan unionin ohjelmiin.
Lapin liitossa toimii myös Europe Direct Lappi -tietopiste, joka tarjoaa tietoa Euroopan unionista ja sen toiminnasta.
Lapin liitossa toimii myös Europe Direct Lappi -tietopiste, joka tarjoaa tietoa Euroopan unionista ja sen toiminnasta.

## Lähteet

## Aiheesta muualla
* Lapin liiton verkkosivut
Chicago Sun-Times

**Chicago Sun-Times** on yhdysvaltalainen sanomalehti, jota julkaistaan Chicagossa. Lehti on perustettu vuonna 1948 ja se ilmestyy päivittäin. Lehden päivittäinen levikki on 368 062 kappaletta ja sunnuntainumeron levikki 324 074.

Toinen Chicagossa ilmestyvä sanomalehti on *[[Chicago Tribune]]*.

## Aiheesta muualla

* Virallinen kotisivu